# Animals (albumi)

### Wikipedia

Animals
Ei kansikuvaa
Pink Floyd
Nauhoitettu | huhtikuu-marraskuu 1976
Julkaistu | 23. tammikuuta, 1977 (UK) 2. helmikuuta, 1977 (US)
Tuottaja(t) | Pink Floyd
Tyylilaji | Progressiivinen rock
Kesto | 41 min 28 s
Levy-yhtiö | Harvest, EMI (UK) Columbia Records, Capitol (US)
Pink Floydin julkaisut
Wish You Were Here 1975 | Animals 1977 | The Wall 1979

Animals on vuonna 1977 julkaistu Pink Floyd -albumi.

Albumin inspiraationa toimi George Orwellin kirja Eläinten vallankumous, mutta toisin kuin neuvostovastainen Orwellin teos, Animals käsittelee kapitalistista kilpailuyhteiskuntaa.

Levy äänitettiin Pink Floydin Britannia Row -studioilla. Wish You Were Here -levyn teon ajoilta yhtyeelle oli jäänyt kaksi pitkää kappaleluonnosta, Roger Watersin säveltämä "Raving and Drooling" sekä Watersin ja David Gilmourin yhteistyösävellys "Gotta Be Crazy". Raving and Droolingista kehittyi lopulta "Sheep" ja Gotta Be Crazystä "Dogs". Levy on Dogs-kappaletta lukuun ottamatta Watersin kirjoittama, mikä kertoo Watersin kasvaneesta roolista yhtyeessä.

Levyn yleistunnelma on Orwellin klassikkoromaanin tapaan synkkäsävyinen. Yksi eläin kuvaa tiettyä ihmistyyppiä. "Koirat" ovat rahan perässä juoksevia liikemiehiä, jotka "tilaisuuden saadessaan puukottavat selkään". "Siat" ovat yhteiskunnan vallanpitäjiksi pyrkiviä häikäilemättömiä tyranneja ja porvaristoa. "Lampaat" ovat massan mukana ajelehtivia tietämättömiä ja typeriä normaaleja ihmisiä.

Levyn ulkoasun suunnitteli Roger Waters ja toteutti Hipgnosis. Kansikuvassa nähdään Battersean hiilivoimalaitos, jonka piippujen välissä leijuu iso puhallettava sika. Siasta tuli klassinen elementti yhtyeen massiivisiin live-esiintymisiin.

## [muokkaa] Kappalelista

- "Pigs on the Wing Part 1" - 1:25 (Waters)
- "Dogs" - 17:04 (Waters/Gilmour)
- "Pigs (Three Different Ones)" - 11:22 (Waters)
- "Sheep" - 10:24 (Waters)
- "Pigs on the Wing Part 2" - 1:25 (Waters)

## [muokkaa] Muusikot

- Roger Waters – laulu, sanoitukset, basso, akustinen kitara, ääniefektit
- David Gilmour – laulu, kitara, basso, sanoitukset, syntetisaattori
- Richard Wright – kosketinsoitin, syntetisaattori, piano, taustalaulu
- Nick Mason – rummut, lyömäsoittimet, ääniefektit

Haettu osoitteesta http://fi.wikipedia.org../../../a/n/i/Animals_%28albumi%29.html

Luokka: Pink Floydin albumit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English